Diari Oficial de la Generalitat Valenciana


Sumari del DOGV 7489, del 20-03-2015 (2015/2346)

RESOLUCIÓ de 4 de març de 2015, de la Conselleria de Presidència i Agricultura, Pesca, Alimentació i Aigua, per la qual s'aprova la classificació del lloc de tresorer adjunt de l'Ajuntament d'Alacant.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7489

Data del DOGV
:   20-03-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/2346


Data del document
:   04-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 4 de març de 2015, de la Conselleria de Presidència i Agricultura, Pesca, Alimentació i Aigua, per la qual s'aprova la classificació del lloc de tresorer adjunt de l'Ajuntament d'Alacant. [2015/2346]  
La Junta de govern local de l'Ajuntament d'Alacant, en la sessió del dia 12 de gener de 2015, va acordar aprovar la modificació de la relació de llocs de treball per a l'exercici 2015, amb la creació d'un lloc de tresorer adjunt per a, entre altres funcions, col·laborar amb el lloc de tresorer municipal.  
Consta en l'acord de la junta de govern local que la provisió del lloc està reservada a funcionaris d'Administració Local amb habilitació de caràcter nacional pertanyents a la subescala d'intervenció-tresoreria, categoria superior.  
No obstant això, i segons es desprén del que disposa l'article 168 de la Llei 8/2010, de 23 de juny, de la Generalitat, de Règim Local de la Comunitat Valenciana, els llocs de tresoreria estan reservats a funcionaris pertanyents a la subescala d'intervenció-tresoreria, sense distinció de categories.  
Consta en l'expedient certificació expedida per la regidora-secretària de la Junta de govern local acreditativa de la modificació de la relació de llocs de treball, i la seua publicació definitiva en el Butlletí Oficial de la Província, núm. 33, de 18 de febrer de 2015.  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de Règim Local de la Comunitat Valenciana; i l'article 6.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
Classificar el lloc de tresorer adjunt de l'Ajuntament d'Alacant, quedant reservat a funcionaris d'Administració Local amb habilitació de caràcter nacional pertanyents a la subescala d'intervenció-tresoreria.  
  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una Administració Pública no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que estimen oportuna.  
  
València, 4 de març de 2015.- El conseller de Presidència i Agricultura, Pesca, Alimentació i Aigua: José Císcar Bolufer.